Fiat 12 CV

La Fiat 12 CV a l'é stàita na vitura dla Fiat dal 1901 al 1902. A l'é stàita progetà da Giovanni Enrico, sucessor d'Aristide Faccioli (ch'a l'avìa progetà ij prim tre modej Fiat). A l'avìa la trassion daré. Con sta vitura la meison viturìstica turinèisa a l'ha sperimentà 'l motor con quatr silìnder fabricà a la manera bi-blòch, visadì fàit uniend doi blòch da doi silìnder a pr'un, an linia. La silindrà a l'era 'd 3770 cm³. Ël cambi a l'era a tre marce.
A l'han fane 106 esemplar, samblà a Turin ant lë stabiliment ëd Lea Dant e a l'é stàita la prima Fiat esportà a lë strangé. A costava 12.000 lire pr'ij client piemontèis ëd coj agn. La vitura a l'avìa 'dcò na version sportiva, la 12 CV Corsa, con ël midem motor, ma pì len-a sensa ij sedij daré. L'andi pì grand a l'era dë 78 km/h. St'autovitura a l'ha sorpassà la PanhardLa pì veja meison viturìstica fransèisa ansema a la Peugeot. A l'ha duvertà dl'ann 1891 e a l'ha sarà dl'ann 1969. ant le corse europenghe. An efet a l'ha vagnà la Vilaneuva-Bològna (longa 302 km) con andi medi 'd 35,094 km/h.La Fiat 12 CV dzor "Piemonte on-line"
A la fin dël 1901 a l'era stàita presentà na version con un neuv motor con quatr silìnder con n'alesage 'd 115 mm e la corsa ëd 180 mm. Con la silindrà 'd 7475 cm³ a dësvlupava na potensa 'd 28 BHP (British Horse Power Caval Motor Britànich) e la vitura a rivava a 90 km/h 'me andi pi grand.

Nòte

Categorìa:FIAT